CELEX: C2004/179/15
Language: et
Date: 2004-07-10 00:00:00
Title: Kohtuasi C-209/04: Hagi, mille esitas Euroopa Ühenduste Komisjon 12. mail 2004 Austria Vabariigi vastu

10.7.2004   
            
            
               ET
            
            
               Euroopa Liidu Teataja
            
            
               C 179/7
            
         
      HAGI, mille esitas Euroopa Ühenduste Komisjon 12. mail 2004 Austria Vabariigi vastu
   (Kohtuasi C-209/04)
   (2004/C 179/15)
   Euroopa Ühenduste Kohtule on esitatud 12. mail 2004 hagi Austria Vabariigi vastu Euroopa Ühenduste Komisjon, keda esindavad Michel Van Beek ja Bernhard Schima, kes on valinud kohtudokumentide kättetoimetamise aadressi Luksembourgis.
   Hageja esitab kohtule järgmised nõuded:
   
               1.
            
            
               tuvastada, et Austria Vabariik on rikkunud nõukogu 2. aprilli 1979. aasta direktiivi 79/409/EMÜ loodusliku linnustiku kaitse kohta (1) (edaspidi: linnudirektiiv) artikli 4 lõikeid 1 ja 2 ning artikli 6 lõiget 4, mis on seotud nõukogu 21. mai 1992. aasta direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta (2) (edaspidi: elupaigadirektiiv) artikliga 7, seeläbi, et
               
                           —
                        
                        
                           maastikukaitsealad Soren ja Gleggen-Köblern, mis koos erikaitsealaga Lauteracher Ried, on vastavalt teaduslikele kriteeriumidele kõige sobivamad maastikualad arvult ja suuruselt linnukaitsedirektiivi artikli 4 lõigete 1 ja 2 tähenduses, on välja jäetud selle erikaitseala koosseisust.
                        
                     
                           —
                        
                        
                           Bodensee kiirtee S18 maantee-ehituskava heakskiitmisega ei järgitud nõuetekohaselt ja täielikult neid tingimusi, mida rakendtakse elupaigadirektiivi artikli 6 lõikes 4 sätestatud juhtudel, kui keskkonnamõjude hindamise tulemus on osutunud negatiivseks kava elluviimise suhtes.
                        
                     
         
               2.
            
            
               Jätta kohtukulud Austria Vabariigi kanda.
            
         Õiguslikud alused ja peamised argumendid
   Austria Valitsus on teavitanud komisjoni, et maastikuala Lauteracher Ried Vorarlberg'is on erikaitseala. Tegemist on maastikualaga, mis on väga oluline pesitsusala linnudirektiivi lisas 1 nimetatud linnuliigi rukkirääk (crex crex) jaoks ning tähtis pesitsusala ja elu- või rändepeatuspaik Vorarlberg'is läbilennul olevatele mitmetele rändliikidele.
   Komisjon on arvamusel, et praegused erikaitseala Lauteracher Ried piirid ei ole ornitoloogilisest seisukohast loogilised ning et ilma maastikualade Soren ja Gleggen-Köblern kuulumiseta erikaitseala koosseisu ei ole võimalik tagada ohustatud linnuliikide kaitset pikemas perspektiivis. Sellest järeldub, et Austria Valitsus on rikkunud linnukaitsedirektiivi artikli 1 lõigetes 1 ja 2 sätestatud nõudeid.
   Lisaks on seoses planeeritava Bodensee kiirtee S18 rajamisega rikutud artikli 4 lõiget 4, mis on seotud elupaigadirektiivi artikliga 7, maastikuala Lauteracher Ried kaitsetingimuste osas. Keskkonnamõjude hindamine, mille tulemus oli negatiivne maanteeehituse mõju osas linnuliikide kaitse- ja säilitamiseesmärkidele Lauteracher Ried'is, näitas, et tegelikult vastas hindamine elupaigadirektiivi artikli 6 lõikes 3 sätestatud nõuetele. Kuid järgnevaid tegevusi, mis on sätestatud artikli 6 lõikes 4 ja mida alustatakse juhul, kui hindamise tulemused on olnud negatiivsed – alternatiivhindamine ja asendusmeetodid – ei viidud läbi nõuetekohaselt.
   
      (1)  EÜT L 103, 25.4.1979, lk 1
   
   
      (2)  EÜT L 206, 22.7.1992, lk 7